**Veszprémi ukrán nemzetiségi önkormányzat**

**képviselő-testületének elnöke**

**Szám:** ONK/5-3/2023.

**ELŐTERJESZTÉS**

**Veszprémi Ukrán Nemzetiségi Önkormányzat**

**2023. március 20-i**

**képviselő-testületi ülésére**

**Tárgy:** Döntés az 1. Ukrán-magyar klasszikus és népzenei találkozóról

**Előterjesztő:** Nincz Erzsébetelnök

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | **Kicska Andrea** |
|  | szervezési referens |

**Tisztelt Képviselő-testület!**

A Veszprémi Ukrán Nemzetiségi Önkormányzat pályázatot nyújtott be 2022. tavaszán a Veszprém-Balaton 2023. Zrt-hez Európa Kulturális Fővárosa 2023. eseménysorozathoz.

Pályázati felhívás címe: Kulturális-Művészeti Programok 2023

Pályázati projekt címe: KULTURÁLIS ÖRÖKSÉG HATÁROK NÉLKÜL

Kategória: ZENE

A projekt során 10 rendezvényből álló koncertsorozat fog megvalósulni, amely széles körben bemutatja a tradicionális ukrán és magyar zenei kultúrát.

A koncertsorozat célja: rámutatni a szomszédos országok zenei kultúráinak az egyediségére és a közös vonásokra, megőrizve a tradíciókat és bemutatva a továbbfejlesztési lehetőségeket a két nép kulturális együttműködésében hosszabb távra is. Megjelöli az utat a kulturális fejlődésnek, bemutatva a mai zenét, ami a nemzetiségi tradíciókra épül. A rendezvénysorozatokat beltéren tervezzük megvalósítani, főként a nyári időszakon kívül, hogy a szezonalitást csökkentsük. A fellépők ukrán és magyar klasszikus és népzenével foglalkozó művészek, zenekarok. Minden rendezvény első napján a résztvevők (gyermekek és felnőttek) a megtanult ukrán és magyar dalokat továbbadják énekórákon, dalkörökön, ének foglalkozásokon, nyugdíjas rendezvényeken. Így az ukrán és magyar kultúra, és hagyományok tovább élnek a régión, határon túl.

A koncerteket a Veszprém – Bakony - Balaton régióban szervezzük: Veszprém, Ajka, Zirc, Várpalota, Balatonalmádi, Bakonybél, Tihany, Tapolca, Dudar, és Balatonfűzfő.

Az Európa Kulturális Fővárosa rendezvénysorozat első rendezvénye az 1. Ukrán-magyar klasszikus és népzenei találkozó 2023. március 31-én lesz, melynek helyszíne dudari Bencze László Művelődési Ház.

A rendezvény két programból tevődik össze:

* gyermekfoglalkozás keretében magyar és ukrán dalok megtanulása, közös éneklés, hangszer bemutató, hangszer simogató.

A gyermekfoglalkozást Bernáth Viktória zongoraművész tartja.

Előadók:

Nincz Erzsébet, és Borscs Ljubomér zongoraművészek, és

Koloszová Viktória énekművész.

* koncerten fellépnek magyar és Magyarországon élő ukrán művészek. Elhangzanak klasszikus és népzenei művek zongorán, gitáron, harmonikán. Népdalok és népzene feldolgozások, populáris művek énekhangra.

Előadók:

Bernáth Ferenc gitárművész,

Koloszova Viktória énekművész,

Szoroka Dániel harmonikaművész.

A rendezvényre mindenkit szeretettel várunk, csodálatos élményben lesz részük.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Veszprém,** 2023. március 13.

**Nincz Erzsébet**

**Határozati javaslat**

**Veszprémi Ukrán Nemzetiségi Önkormányzat**

**Képviselő-testületének**

**.../2023. (……) határozata**

**az 1. Ukrán-magyar klasszikus és népzenei találkozóról**

A Veszprémi Ukrán Nemzetiségi Önkormányzat képviselő-testülete megtárgyalta a *„Döntés az 1. Ukrán-magyar klasszikus és népzenei találkozóról”* című előterjesztést, és az alábbi döntést hozta:

1. A Veszprémi Ukrán Nemzetiségi Önkormányzat pályázatot nyújtott be 2022. tavaszán a Veszprém-Balaton 2023. Zrt-hez Európa Kulturális Fővárosa 2023. eseménysorozathoz. A nyertes pályázat keretében azUkrán-magyar klasszikus és népzenei találkozóra 2023. március 31-én kerül sor a dudari Bencze László Művelődési Házban.

A rendezvény két programból tevődik össze:

* gyermekfoglalkozás keretében magyar és ukrán dalok megtanulása, közös éneklés, hangszer bemutató, hangszer simogató.

A gyermekfoglalkozást Bernáth Viktória zongoraművész tartja.

Előadók:

Nincz Erzsébet, és Borscs Ljubomér zongoraművészek, és

Koloszová Viktória énekművész.

* koncerten fellépnek magyar és Magyarországon élő ukrán művészek. Elhangzanak klasszikus és népzenei művek zongorán, gitáron, harmonikán. Népzenei dalok és népzene feldolgozások, populáris művek énekhangra.

Előadók:

Bernáth Ferenc gitárművész,

Koloszova Viktória énekművész,

Szoroka Dániel harmonikaművész.

1. A Veszprémi Ukrán Nemzetiségi Önkormányzat Képviselő-testülete a rendezvény sikeres lebonyolítása érdekében felhatalmazza az elnököt, hogy a határozat melléklete szerinti tartalommal a megbízási szerződéseket aláírja.

**Határidő**: 2. pont: 2023. március 31.

**Felelős:** Nincz Erzsébet elnök

**Veszprém,** 2023. március 20.

|  |  |
| --- | --- |
| **Nincz Erzsébet s.k.**  elnök | **dr. Dancs Judit s.k.**  jegyző |